6 Vaardigheid 3: Kan jou kind papier in klein stukkies skeur en plak sonder om oor n prentjie se lyne te gaan? Oefen hierdie vaardigheid so: 1. Druk weer een van die inkleurprentjies op die vorige bladsy uit. 2. Skeur n kleurvolle (hoe meer kleure op die bladsy hoe mooier gaan die prentjie lyk) bladsy uit n ou tydskrif en gee vir jou kind. 3. Wys jou kind hoe om die papier in klein stukkies te skeur. Jou kind moet die papier in so klein as moontlik stukkies probeer skeur. 4. Wanneer hy/sy n hele hopie geskeurde papiertjies het, laat hy/sy dit plak binne die lyne van die prentjie. M.a.w jou kind kleur die prentjie in met sy/ haar stukkies papiertjies. WENK: Party kinders hou baie hiervan ander hou weer niks van hierdie aktiwiteit nie. Dit is egter noodsaaklik dat jou kind dit oefen. Motiveer jou kind deur van die volgende te doen: * Maak jy ook n prentjie - dis vir hulle baie lekker om saam met Mamma en Pappa n aktiwiteit te doen. Hulle leer ook baie deur te kyk hoe jy dit doen. * Gesels oor wat jou kind besig is om te doen. Prys hom/haar oor die goeie en harde werk wat hulle doen. * As jou kind te veel sukkel, begin eers met groter stukke geskeurde papier en deur die loop van die 10 weke maak die stukke kleiner. * Help jou kind om te kyk of hy/sy al die gaatjies in die prentjie toegemaak het. Help ook kyk of hy/sy êrens oor die lyne gegaan het. Dit leer jou kind om sorgvuldig te werk en altyd weer sy/haar werkies na te gaan na sy/hy dit voltooi het.
8 b is vir bal Net soos n bal, is n b se magie ook rond. Met n kolf, slaan jy die bal hoog bo die grond!